CERDD 
YMDDIDDAN RHWNG DAU GARIAD, 
 JACCI JOY 
PEGGY BAND. 


:O: 








Cân ffarwel, mae'n rhaid ymadael, 
Rho'i ffarwel iti Peggy Band; 

Mae'n rhaid boddloni, Duw sy'n rhanu, 
I lawr i'r Armi mae i mi gommand: 

Ni wiw mo'r tynu yn erbyn tynged, 
Mae'n rhaid i flaened gael ei ffors: 

Er's deuddeng nydd 'rwy” wedi'm tyngu 
I wasanaethu'r Brenin GEORGE. 


Y FERCH, 


Pryna'i siwt o Sailor's Lifre, 

Ac ar eich ôl mi fentra'n llon, 

Nid oes na gwyr nac arfau gloywon 

A all fy rhwystro i fwrdd y llong; 
Mentrai'n Sowldiwr gyda'r Armi, 

A'm gwn a'm cleddau,—byddaf hy”, 

Yn mhlaid y brenin, for the ranting roaring 
Through the Regiment Fleet, dilyna'i chwi. 


Y MAB. 


Gwybydd di fy Anwylyd dirion 

Mae glasu wnaiff dy ddwy-rudd wen, 
Pan fo'r ffiffes a'r drums yn drumio 
Bydd rhaid appirio bod y pen; 

Pan godo'r fflags a'r arfau gloywon, 

A'r bwlets gleision, creulon glwy, 

A'r mwg yn tarddu, a'r gwaed yn colli 
Pa galon merch na thorai'n ddwy? 


Y FERCH, 


Cân ffarwel mae'n rhaid ymadael, 

A. Duw'r uchelder f'o gyda chwi, 

A Duw o'r nef f'o i minau'n gymar, 
Rhaid mynd a'r fyrder i'r ddaear ddu ; 
Pan fyddo nghorph yn rhodio'r dyffryn, 
"Rwyf fel aderyn wedi ffoi, 

O feddwl am fy anwylyd tirion, 

O glod a beru 1 Jacci Joy, 


Y MAB. 


Bildia'i Blas o'r ffasiwn newydd 

I ro'i teg ei dwy rudd ynddo i fyw; 
Myna'i'r Miwsic ffeindia ei moesau, 

A phob pleserau i'm seren siw ; 
Myna'i waiting maid i waitied, 

Ac dendio wrth gommand. 

A chwech o weision mewn lifre cochion 


I fy'nd wrth archiad Peggy Band, 
Y-FERGCH:. 


Jacci Joy pe medrech gredu 

Pa faint o g'ledi sydd ar fy mrest, 
Rwy” fel yr oen ar ol y ddafad, 

A fae'n ymddifad am y rest; 

Neu fel blodeuyn a fai'n blodeuo, 
Neu rosyn coch wedi gwywo ei ddail : 
Nid oes ond galar i'm ar y ddaear, 
Am fy nghyimar hawddgar hael. 

Y MAB. 


Cymer galon, paid ag wylo, 

Bydd di foddlon ronyn bach ; 

Rho dy gred ar Frenin Seion, 

Dof adre os byddaf byw ac iach ; 
Pan byddai'n ymladd a'm gelynion, 
Yn nghiliau nghalon byddi, di, 
Gartre'n Stoc fel gwinllan olau, 
Neu berl o Rwssia brafia'i bri. 


Y-FFRCH, 
Pa leshad i mi gael golud, 


Aur ac arian fwy na rhi', 

Meini gwerthfawr o wlad yr India, 
Neu berl o Rwssia brafia'i bri, 
Neu fod imi obaith fod yn Brinses 
Ar freniniaeth helaeth hael, 

Cael eich cwmni a rhan o'ch c^ledi 


A fyddai imi'n fwy o fael. 
Y MAB. 


Dyma fodrwy o aur rhagorol, 

O stamp freninol, reiol ryw, 

Glŷn yn narn o hon dy hunan, 

A chofia orchymynion doethion Duw ; 

Tydi a mi, a mine i tithau, 

Nid ymdynu—ond ymrwymo a wnawn 
Trwy'r rhyfel noeth a'r powdwr poeth, 

Os gwel Duw'n dda do'n ol brydnawn. 































GWENO FWYN GU. 


SO: 








A ddoi di, fy nghariad,i gysgod y llwyn, 
Hei, ho, Gweno fwyn gu, 

I glywed yr adar yn trydar yn fwyn, 
Hei, ho Gweno fwyn gu, 

Daw'r fronfraith i ganu ar frigyn y pren, 

A'r hedydd i gwafrio yn entrych y nen, 

A'r fwyalch i byncio i blesio fy Ngwen, 
Hei, ho, Gweno fwyn gu. 


Mi wn bydd y rhosyn prydferthaf y sydd, 
Hei, ho, Gweno fwyn gu, 
Yn chwenyeh rhoi cusan i'r gwrid ar dy rudd, 
Hei, ho, Gweno fwyn gu, 
A'r lili'n adlewyrch claerwynder dy fron, 
Gan dd'weud “' O na bawn i cyn wyned a hon,” 
A minau'n addoli dy lygaid glas llon, 
Hei, ho, Gweno fwyn gu. 


Ar ol i mi rodio drwygydol y dydd, 
Hei, ho, Gweno fwyn gu, 
Y nos wrth fyn'd adre' cei gyffes fy ffydd, 
Hei, ho, Gweno fwyn gu, 
Bydd swn eich cwmnïaeth yn fiwsig a medd, 
A'r lloer yn tywynu yn hoew mewn hedd, 
A'r ser yn ddisgleiriach pan welant dy wedd, 
Hei, ho, Gweno fwyn gu. 


O mawr yw fy mhleser a mwynder fy myd, 
Hei, ho, Gweno fwyn gu, 
Pan fyddwyf yn dotio ar lendid dy bryd, 
Hei, ho, Gweno fwyn gu, 
A'm meddwl yn rhedeg o hyd ac o hyd, 
Ar bethau mwy gwerthfawr na golud y byd— 
Priodas, a chariad, a babi a chryd, 
Hei, ho, Gweno fwyn gu. 





Argraffwyd yn Swyddfa D. Jones, Amlwch. 


